**НА ВНИМАНИЕТО НА УЧЕНИЦИТЕ ОТ 10 И 11 КЛАС ПРЕЗ УЧЕБНАТА 2017/18 Г.!**

КАНДИДАТСТВАНЕ ЗА УЧАСТИЕ В ПРОГРАМА ПО УЧЕНИЧЕСКИ ОБМЕН МЕЖДУ ГАБРОВО И ГРАД ТОЙОАКЕ (TOYOAKE, AICHI, ЯПОНИЯ)

*По лична покана на кмета Масафуми Коуки, през 2018 г. в град Тойоаке ще гостува група от 10 габровски младежи. Издръжката по прехраната, престоя, туристическите круизи и забележителности, които ще бъдат посетени в Япония, се осигуряват от община Тойоаке, японските приемни семейства и с неоценимата помощ на г-н Масаки Ишида, собственик на образователна система „Ишида”.Обменът цели да вдъхнови младите хора да мислят нестандартно, да си сътрудничат и да се учат един от друг, като споделят идеи, знания и умения, както и да изгражда и развива у тях взаимно уважение, с акцент върху ценности като оптимизъм и постоянство, нужни за придобиване на увереност при реализиране на идеи.*

**Период и начин на провеждане:** През м. април 2018 год., 10 габровски ученика ще осъществят 14 дневно учебно посещение в Япония *(гр. Тойоаке)*, а през 2019 год. се планира 10 японски ученика да посетят България и Габрово.

**Финансиране на програмата**: част от транспортните разходи (600 лв.) се предвижда да бъдат осигурени от родителите на ученика.

**Срок за подаване на документи:**от 18 до 29 септември 2017 год., в деловодството на Община Габрово.

**Събеседване с кандидатите,** отговарящи на изискванията**:** до 23 октомври 2017 год. в Габрово по предварителен график.

**Необходими документи :**

**1/ Попълнен и разпечатан формуляр за кандидатстване** *(от 1 септември на сайта на Община Габрово – секция Образование).*

**2/ Мотивационно писмо на български език** *(до 3600 знака)*

**Изисквания към кандидатите за ученическия обмен:**

 Да са ученици в 10-ти или в 11-ти клас през учебната 2017/18 г. на гимназиите и средните училища в Габрово;

 Да имат среден успех от предходната учебна година - най-малко Мн. добър (5);

 Да притежават Много добро ниво /В1/ на английски език *(проверява се от Комисията по избора).*

**Участниците трябва:** да проявяват интерес към програмата и да имат желание да се подготвят преди обмена; имат желание да живеят устойчиво в международна общност в малко населено място; да са готови да участват активно и да допринасят към програмата.

**Основна тема на събеседването:** **МОЕТО БЪДЕЩЕ В МОЕТО ГАБРОВО**

Кандидатите се оценяват по отношение на достатъчни и подходящи потенциал и мотивация за участие, зрялост и социални умения.

Повече информация: <https://gabrovo.bg/bg/page/27>